ดาวโจนส์ร่วงแรง /น้ำมัน,ทองคำ ทรงตัว
หุ้นดาวโจนส์ปิดร่วง 313.26 จุด ด้านราคาน้ำมันลง 6 เซนต์ ขณะที่ทองคำ ลบ 60 เซนต์
21 ม.ค. 2565

ดัชนีเฉลี่ยอุตสาหกรรมดาวโจนส์ปิดที่ 34,715.39 จุด ลดลง 313.26 จุด หรือ -0.89%, ดัชนี เอสแอนด์พี 500 ปิดที่ 4,482.73 จุด ลดลง 50.03 จุด หรือ -1.10% และดัชนีแนสแดค ปิดที่ 14,154.02 จุด ลดลง 186.23 จุด หรือ -1.30%ดัชนีดาวโจนส์ตลาดหุ้นนิวยอร์กปิดตลาดวันที่ 20 ม.ค. ร่วงลงจากความกังวลเกี่ยวกับแนวโน้มการปรับขึ้นดอกเบี้ยของธนาคารกลางสหรัฐ (เฟด) ในเดือนมี.ค. เพื่อสกัดเงินเฟ้อสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกุมภาพันธ์ ลดลง 6 เซนต์ ปิดที่ 86.90 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมีนาคม ลดลง 6 เซนต์ ปิดที่ 88.38 ดอลลาร์ต่อบาร์เรลราคาทองคำโคเม็กซ์งวดส่งมอบเดือนกุมภาพันธ์ ลดลง 60 เซนต์ ปิดที่ 1,842.60 ดอลลาร์ต่อออนซ์